Watrec Oy:lle Hämeen vientipalkinto - Kauppakamarilehti – Häme
Watrec Oy:lle Hämeen vientipalkinto
jäsen onniteltavat
Forssalainen Watrec Oy on palkittu Hämeen vientipalkinnolla. Palkitseminen tapahtui Hämeen Yrittäjien toimesta Hämeenlinnan Verkatehtaalla järjestetyssä Kasva ja kansainvälisty -tapahtumassa maaliskuussa. Tänä vuonna palkinnolla haluttiin kannustaa voimakkaasti kansainvälistymään pyrkivää hämäläisyritystä. Samalla maakunnallisen vientipalkinnon palkintolautakunta haluaa nostaa esiin vientirahoituksen merkityksen kasvua ja kansainvälistymistä hakeville yrityksille
Watrec Oy on forssalainen ympäristöliiketoimintaan keskittynyt yritys, joka suunnittelee ja toteuttaa biokaasuvoimaloita. Alan näkymät Suomessa ovat hyvät, mutta kasvu on haettava ulkomailta. Palkittu yritys näkee markkina-alueena koko maailman.
Watrecin ominta alaa on orgaanisen jätteen ja jätevesien käsittely. Asiakkaat voivat tuottaa vihreää, uusiutuvaa energiaa yrityksen nykyaikaisilla huipputekniikan ratkaisuilla. Watrecin prosessien ja laitosten avulla uusiutuvaa energiaa eli biokaasua voidaan tuottaa orgaanisista jätemateriaaleista sekä jätevesistä kustannustehokkaalla tavalla.
Yrityksen toimitusjohtaja Juhani Suvilampi on ympäristötieteiden tohtori. Hän perusti vuonna 2003 Forssaan yhden miehen ympäristöalan insinööritoimiston Watrec Oy:n. Vuonna 2006 Suomen itsenäisyyden juhlarahasto Sitra lähti hyödyntämään Suomessa olevaa monipuolista yliopistotason tutkimusta ja osaamista ympäristöalalla. Laajan yrityskartoituksen jälkeen Sitra valitsi sijoituskohteikseen muutaman bio- ja ympäristöalan yrityksen, näistä yksi oli Watrec Oy.
Lähde / Lue lisää
Uusi sosiaalinen intranet verkostoi yritykset
Renorin kiinteistölle BREEAM In-Use-sertifiointi
Hämeen kauppakamarin puheenjohtaja: Yhteisvoimin saavutamme enemmän
Hämeen kauppakamarin puheenjohtaja Pekka Vihman mielestä Kanta- ja Päijät-Hämeen elinkeinoelämää vie erityisesti eteenpäin yritysten ja toimijoiden aktiivinen yhteistyö sekä osaaminen. Myös alueen positiivinen vire vaikuttaa niin pitovoimaan, vetovoimaan kuin osaavan työvoiman saatavuuteen. Kauppakamarin tavoitteiden savuttamiseen valjastetuilla uusilla toimintatavoilla pyritään auttamaan yrityksiä työvoimahaasteiden selättämisessä sekä alueen kilpailukyvyn ja kasvun varmistamisessa.